188 
A M. K. FÖLDTANI INTÉZET ÉVI JELENTÉSE 1883-RüL. 
Kövületek tekintetében ezek a rétegek az én területemben csak fölötte 
silány eredményt szolgáltattak. Fajilag meg nem határozható ammonitok, 
aptychusok és belemnitek nyomain kívül, melyek több helyen mutatkoz¬ 
nak, bennük itt csakis egyetlenegy érdekesebb darabot, 
Nautilus cfr. bifurcatas, Oost. 
egy nagy, meglehetős jó példányát találtam, mindjárt Alsó-Bikol alatt, egy 
kis kőbányában a süttői üt mellett. De a lábatlani Nyagdavölgyben, azon 
a helyen, hol Hantken úr ezekben a rétegekben meghatározható karban 
levő kövüleket legelőször födözött fel, tudvalevőleg főleg cephalopodákból 
álló, bőséges, typicus közép neocom faunát zárnak körül, mely az osztrák 
éjszaki alpesek rossfeldi rétegekével fölötte nagy megegyezést mutat föl. 
Az addig itt talált kövületeknek, részben v. Hátér és Schloenbach, részben 
saját meghatározásain alapuló lajstromát Hantken «Az esztergomi barna¬ 
szénterület földtani viszonyain czimű értekezésében (57. 1.), valamint ké¬ 
sőbb a magyarországi széntelepekről való munkájában (190. 1.) közölte.* 
Ó-harmadkori lerakodások közül a tárgyalásban levő területem csak 
a Hantken úr által a szomszédos esztergomi barnaszénterület közép eoczén 
retegsorozatában operculina- vagy Nummulites subplanulata- agyag néven 
megkülönböztetett alosztály közönséges, igen állandó minőségében lép föl. 
Még pedig csak két helyen, igen csekély kiterjedésben, a duna-szt.-miklósi 
völgy fenekén mutatkozik. E helyek egyike Duna-Szt.-Miklós mellett, a 
másika a völgyben lejebb a Meleghegytől k.-re van. Mind a két helyen az 
operculina- agyag délfelé, völgynek lefelé, a lábatlani homokkőnek e völgy¬ 
ben kibukkanó részleteihez csatlakozik. 
Az agyag kékes színű, palás s mind a két helyen nagy mennyiségben 
tartalmazza ezen osztálynak közönséges, jellemző, nagyobb foraminiferáit, 
nevezetesen : 
Operculina granulosa, Leym. 
Orbitoides dispansa, Sow. 
Nummulites subplanulata, Hantk. et Madarász 
fajokat. A felső előfordulásnál osztriga-cserepek is mutatkoznak egy helyen 
abban az agyagban az erősen összecsuszamlott völgy fenekén. Lóczy úr, 
ki ezelőtt néhány évvel Neszmély környékén tett földtani kirándulásai 
alkalmával ezt az eoczén előfordulást szinten megfigyelte volt, innen nagy- 
mennyiségű, jó karban levő példányait hozta egy osztrigának az Ostrca 
(Gnjpliaea) Brogniarti Br. rokonságából. 
A bécsi földtani intézettől kiadott földtani térképeken P.-Bikol és 
Duna-Szt.-Miklós környékén kijelölt eoczen homokkő törülendő; az ott 
helyenként kibukkanó homokkő közép neocom lábatlani homokkő. 
Mind a két helyen Belemnites tr ipart Hús helyett Bel. bipartifus, Blainv. 
Írandó. 
